CELEX: 32021D1989
Language: hu
Date: 2021-11-15 00:00:00
Title: A Tanács (KKBP) 2021/1989 határozata (2021. november 15.) a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP tanácsi határozat módosításáról

2021.11.16.   
               
               
                  HU
               
               
                  Az Európai Unió Hivatalos Lapja
               
               
                  L 405/8
               
            
         A TANÁCS (KKBP) 2021/1989 HATÁROZATA
         (2021. november 15.)
         a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP tanácsi határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. október 15-én elfogadta a Fehéroroszországgal [helyesen: Belarusszal] szembeni korlátozó intézkedésekről szóló 2012/642/KKBP határozatot (1).
                  
               
                     (2)
                  
                  
                     A Tanács 2021. június 24-én elfogadta a 2012/642/KKBP határozat módosításáról szóló (KKBP) 2021/1031 határozatot (2), amellyel számos gazdasági korlátozást vezetett be, többek között megtiltotta biztosításnak és viszontbiztosításnak a belarusz kormány, valamint a belarusz közjogi szervek és ügynökségek számára történő nyújtását.
                  
               
                     (3)
                  
                  
                     Ezzel összefüggésben célszerű bizonyos kivételeket bevezetni a belarusz kormány, valamint a belarusz közjogi szervek és ügynökségek számára történő biztosítás és viszontbiztosítás nyújtásának tilalma tekintetében.
                  
               
                     (4)
                  
                  
                     Egyes intézkedések végrehajtásához az Unió további fellépése szükséges.
                  
               
                     (5)
                  
                  
                     A 2012/642/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/642/KKBP határozat 2j. cikkének helyébe a következő szöveg lép:
            
               
                  „2j. cikk
                  
                     (1)   Tilos biztosítást vagy viszontbiztosítást nyújtani a következők részére:
                     
                                 a)
                              
                              
                                 a belarusz kormány, annak közjogi szervei, vállalatai vagy ügynökségei; vagy
                              
                           
                                 b)
                              
                              
                                 az a) pontban említett jogi személyek, szervezetek vagy szervek nevében vagy utasítására eljáró természetes vagy jogi személyek, szervezetek vagy szervek.
                              
                           
                  
                     (2)   Az (1) bekezdésben foglalt tilalmak nem alkalmazandók a belarusz személyek, szervezetek vagy szervek számára nyújtott kötelező vagy felelősségbiztosításra, amennyiben a biztosított kockázat az Unióban található, illetve az Unióban működő belarusz diplomáciai vagy konzuli képviseletek számára nyújtott biztosításra.
                  
                  
                     (3)   Az (1) bekezdésben foglalt tilalmak nem érintik a 2021. június 25. előtt kötött szerződések teljesítésére, vagy az ilyen szerződések teljesítéséhez szükséges kiegészítő szerződésekre.”
                  
               
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. november 15-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 2012/642/KKBP határozata (2012. október 15.) a Fehéroroszországgal [helyesen: Belarusszal] szembeni korlátozó intézkedésekről (HL L 285., 2012.10.17., 1. o.).
         
            (2)  A Tanács (KKPB) [helyesen: KKBP] 2021/1031 határozata (2021. június 24.) a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP határozat módosításáról (HL L 224. I, 2021.6.24., 15. o.).